Tervetuloa mukaan Herra käyttää lääkäriä -ohjelmaan!
Keskustelemme tänään ihotautien erl. Terttuliisa Ahokkaan kanssa.
Nyt aiheena on ihon ikääntyminen.
Terttuliisa, valitettavasti kaikki me vanhenemme joka vuosi -
ja iho ikääntyy. Sen huomaa, kun peiliin katsoo, -
mutta mikä on ihon pahin ikäännyttäjä? Onko sellaista?
Ihon ikääntymisessähän voidaan erottaa -
kaksi ikääntymisen lajia.
Ensiksi on kronologinen ikääntyminen eli se iän mukana.
Joka hetki tulee vähän lisää ikää -
ja sille me ei mahdeta yhtään mikään.
Mutta sitten on tällainen...
toisenlainen ikääntyminen, jonka aiheuttavat ulkoiset asiat.
Näistä ulkoisista ihon vanhentajista, -
ikäännyttäjistä kaikkein pahin on aurinko.
Aurinko on pahin ihon ulkoinen ikäännyttäjä.
Toiseksi pahin on tupakka, tupakointi.
Sitten on näitä erilaisia muita tekijöitä.
Kun sanotaan, että silmät ovat sielun peili, -
niin iho on kyllä meidän - sanoisinko - kehon peili.
Erilaiset muut sairaudet jne. -
ne kyllä heijastuvat ihostamme ja vanhentavat meitä.
Sitten on perintötekijät. Toisissa suvuissa ihmiset näyttävät -
hyvinkin nuorilta 70 - 80 -kymppisinä.
On rodullisia tekijöitä, mahdollisia muita ulkoisia tekijöitä.
Ilmansaasteet. Älä vaan puhu ravinnosta minulle, -
mikä olisi hyvä nuorentava ravinto. Siihen en osaa vastata.
Näitä on hyvin monia asioita, mutta aurinko on -
näistä ihon ulkoisista vanhentajista kyllä pahin.
Se on hyvin merkittävää nyt, kun vapaa-aika on lisääntynyt -
ja etelänmatkailu lisääntynyt. Kyllä sen huomaa.
Esim. basaliooman, lievän ihosyövän, esiintyvyys on -
varmaan noussut aika paljon jostain 50-luvulta.
Ehdottomasti on noussut. Ilmeisesti on niin, -
että kun oli puhe rodullisista ihon ominaisuuksista, -
niin suomalaiset on tarkoitettu tänne pimeään Pohjolaan.
Vähän tämmöiseen aika ajoin hyvinkin kurjaan ilmanalaan.
Semmoisen meidän nahkamme sietää.
Nyt elintaso on noussut ja olemme alkaneet matkustaa.
Coco Chanel, ihana kuuluisa, kauniita vaatteita aikoinaan luonut -
muotisuunnittelija lanseerasi rus- kettumisen ihanteen jo 30-luvulla -
meidän naisten yhdeksi imago- asiaksi.
Nyt kun etelänmatkoilla haluamme ruskettua, -
ja jos ei huomenna aurinko paistakaan, -
niin pitää tänään ottaa kaikki rusketus.
Nämä ovat ihon vanhenemisen kannalta ei niin hyviä asioita.
Joo, ennen Coco Chanelia oli vaalea iho muotia -
ja sitä suojattiin viimeiseen asti. - Niin, oli parasolit ja kaikki.
Aika paljon muotikysymys. Mekin kuulumme siihen sukupolveen, -
joka nautti, otti tosi paljon aurinkoa ja poltti ihonsa usein.
Iho ilmeisesti muistaa palamiset? - Se on ihan totta.
Ihollamme on todella hyvä muisti.
Ja meidän ihon muisti -
- päinvastoin kuin pään muisti - niin se ei huonone.
Iho muistaa kyllä ihan ensimmäisestä hetkestä -
siihen viimeiseen elinpäivään asti -
sen saadun ulkoisen säteilymäärän. - Joo.
On yksilöllinen asia, -
kuinka paljon sinun ihosi säteilyä sietää.
Kun kynnys on ylitetty, niin sitten alkaa tulla -
näitä ikääntymisen merkkejä.
Näistä pahimmat ja nykyään huomattavasti yleistyneet ovat -
erilaiset ihon kasvaimet.
Ensin hyvänlaatuiset, sitten niiden esiasteet ja sitten pahanlaatuiset.
Mainitsemasi tyvisolusyöpä on kyllä todella yleinen nykyaikana.
Se on tavattoman yleinen.
Mitä antaisit vinkiksi? Milloin on ehkä syytä epäillä, -
olisiko tyvisolusyöpä kyseessä, jos ihoon tulee jotakin?
No, semmoinen tilanne, että huomaat tämmöisellä valoalueella...
Yleensähän ihosyövät ja niitten esiasteet -
tulevat kyllä auringolle alttiina olleille alueille.
Voi niitä tulla selkään ja muuallekin. Se ei aina pidä paikkansa.
Jos siinä on joku leesio, näppylä, hilseilevä tai punoittava kohta, -
jota et ole ennen huomannut, niin hyvin huoletta sitä voi -
esim. miedolla hydrokortisonivoi- teella 2-3 viikkoa yrittää hoitaa.
Jollei se häviä, niin sitten on kyllä syytä käydä lääkärissä.
Mitä aiemmin tilanne saadaan hoitoon, sen helpompi se on.
Ei kaikkia - edes ihosyöpiäkään -
tarvitse välttämättä leikata.
Meillä on nykyään todella monenlaisia hoitokeinoja.
Tämmöisiä ei-kirurgisia ja erittäin hyvän kosmeettisen tuloksen tuovia.
Mielenkiintoista. Aina ei tarvita puukkoa.
Mutta kuten sanoit, jos epäilyttävä tuorehko ihomuutos, -
joka hilseilee, muodostaa rupea tms. jatkuu yli 3 - 4 viikkoa, -
kannattaa käydä lääkärillä, elleivät normaali salvat -
tai mieto kortikoidisalva auta. Se on hyvä ohje.
Tämä tyvisolusyöpähän ei koskaan lähetä etäispesäkkeitä -
tai ei juuri koskaan - eikä ole niin pahanilkinen.
Sitten meillä on muita ihosyöpiä, jotka ovat vaarallisempia.
Joo, tyvisolusyövästä usein sanonkin potilaille, -
että se on hyvänlaatuinen pahan- laatuinen kasvain.
Kun se on poistettu, asia on sillä selvä.
Jos basaliooma lähettäisi etäispesäkkeitä, voisi sanoa, -
että se olisi jo julkaisutapaus. Se on aika harvinaista.
Olen tullut samaan käsitykseen. Itsekin olen satoja poistanut -
ja sanon sitä pahanlaatuiseksi näppyläksi, joka nyt on kunnossa.
Sana 'syöpä' voi pelottaa. - Pelottaa, niin.
Tai jos sanoo, että se on syöpä, niin kertoo, ettei se leviä.
Mutta muissa, kuten melanoomat ja nämä, pitää yleensä mennä -
suoraan mielellään erikois- sairaanhoitoon kuvattavaksi -
ja asianmukaisesti hoidettavaksi ja luokiteltavaksi.
Melanooma on ihon värisolusyöpä.
Se on - eikö niin - yksi ihmisen pahanlaatuisimmista kasvaimista.
Aika usein ihmisillä on väärä käsitys siitä.
Ajatellaan melanooman tulevan jo olemassa olevaan luomeen.
Että luomi muuttuu. Tavallisempaa on se, -
että yhtäkkiä iholle tulee uusi, tumma -
jotenkin oirehtiva ihomuutos. - Joo.
Kyllä luomikin voi pahanlaatuiseksi muuttua, -
mutta tavallisemmin melanooma tulee ei-luomen kohtaan.
Luomethan ovat aika jännittäviä siinä mielessä, -
että normaalisti ei omia luomiaan tunne. - Joo.
Sitten yhtäkkiä potilaat tulevat ja sanovat, -
että heistä siinä tuntuu tapahtuvan jotain.
Silloin se tunne siinä luomessa voi olla sellainen oire, -
jonka takia kannattaa lähteä lääkäriin. - Kutiaa?
Niin, tai on vaan jotenkin semmoinen, että mikähän mun selässäni on?
Siihen on syytä kiinnittää huomiota.
Jos luomi on vaikka jalkapohjassa, niin ne kait pitää poistaa aina?
No, ennen oltiin sitä mieltä, että hankausalueella olevat luomet -
on syytä ennaltaehkäisevästi poistaa, mutta nykyään ei.
Meillä ihotautilääkäreillä on nyt -
tämmöinen uusi dermatoskooppi.
Se on eräänlainen ihon pinnan mikroskooppi.
Kun kokenut asiantuntija/lääkäri sillä dermatoskoopilla -
katsoo ne luomet, -
niin suuri osa on täysin hyvänlaatuisia. - Joo.
Joku tietysti voi olla pahanlaatuinen.
Kun kandidaatteja olen opettanut, sanon, ettei riitä, -
että katsot potilaan näyttämän luomen.
Tämmöiseen lege artis eli tosi hyvin tehtyyn -
ihotautilääkärin ihon statuksen tutkimukseen kuuluu se, -
että katsotaan potilaan koko iho läpi, kaikki luomet.
Joo, koko iho paljaaksi ja sitten tutkitaan. Näin sen pitäisi olla.
Jos niitä on 100, sitten katsotaan 100. - Sitten katsotaan 100.
Joo, huolellisuus on hyvän lääkärin tunnusmerkki.
Nyt kun on sellaisia sisätauteja, -
joiden takia käydään säännöllisesti esim. oman tk-lääkärin luona.
Jos potilas kerran vuodessa tulee tk-lääkärille, -
niin ihotautilääkärinä toivoisin, että kun mitataan verenpaine, -
kuunnellaan sydäntä yms., voisi samalla katsoa potilaan koko ihon.
Tämä on erittäin hyvä ohje ja toivon, -
että nyt yleis- ja tk-lääkärit kuulivat tämän.
Todella siinä samalla voidaan katsoa. Aikaa ei mene paljoa.
Silmä tarttuu ja tutkitaan potilas huolellisesti.
Vanhanaikainen "paita pois ja tutkitaan" tuppaa vähän unohtumaan.
Kun nostetaan vähän paidanhelmaa, se ei ole oikeaa lääketiedettä.
Sitten aika usein potilaalla on monta asiaa -
ja on aikapula vastaanotolla valitettavasti.
Niin potilas näitä ihoasioita, kun on jo ovesta lähdössä, sanoo: -
"Anteeksi tohtori, mutta unohdin kysyä tätä."
Sitten huomaat, että hyvänen aika sentään, että...
Tämä on tärkeää. Olen itse kouluttanut opiskelijoita sadoittain -
työnohjauskoulutuksena ja aina teroittanut sitä, -
että ette saa sanoa: "Vain yksi asia."
Tulee vaan sanaharkkaa ja aikaa voi kulua vielä enemmän, -
kun ei päästä yhteisymmärrykseen. Sen sijaan katsotaan koko lista.
Sitten se on hoidettu jatkoakin silmällä pitäen.
Potilailta voi jäädä jokin merkittävä asia sanomatta, -
jos heitä hätyytetään: "Vain yksi asia."
Aikataulumme on joskus tehty aika tiukoiksi -
ja tekisi mieli kiirehtiä, mutta ei se ole hyvä.
Yksikön johtajana annoin aika vapaasti jokaisen tyylillään -
sommitella päivän ajanvaraukset.
Joskus menee 5 min ja joskus 50. - Niin, joskus menee 50 min.
Ihotautilääkärinä ja yliopisto- sairaalan poliklinikkaa hoitaneena -
kun potilas tulee lähetteellä erikoissairaalaan, -
niin sillä ensimmäisellä kerralla pitää olla riittävästi aikaa.
Sitten ne mahdolliset jatkokäynnit ovat huomattavasti helpompia.
Ja potilas-lääkärisuhde loppujen lopuksi syntyy -
ehkä sen ensimmäisen tapaamisen aikana.
Ja siinä tehtyjä virheitä ei saa takaisin. Se on se ensikontakti.
Toki kiire on paha asia.
Toinen ihoa tavattomasti vanhentava asia on tupakointi. - Kyllä.
Se näkyy joskus ihan. Kerroit identtisistä kaksosista, -
joita on kuvattu. Toinen on tupakoinut ja toinen ei.
Se kyllä tosiaan näkyy. Emme ikävä kyllä voi kuvia näyttää, -
mutta netissä on 'identical twins', identtiset kaksoset ja tupakka.
Sieltä löytyy niitä. Katsojat voivat käydä katsomassa.
Se on todella jännittävä asia.
Identtiset kaksoset, eläneet suunnilleen samanlaista elämää, -
mutta jos olet ottanut paljon aurinkoa ja tupakoinut, -
niin ero on aivan dramaattinen -
ihon ryppyisyydessä, kimmoisuudessa, värissä.
Kaikkihan me tiedämme, millaiseksi pitkään tupakoineen naisen iho -
esimerkiksi muuttuu. Ihon vanhenemisessa -
te miehet olette tasa-arvoisempia kuin me naiset.
Teidän ihonne vanhenee tasaisesti ajan kanssa, -
mutta meidän naisten ihon vanheneminen vaihdevuosissa kiihtyy.
Valitettavasti. - Ryppyvoidetta ei tarvitse ostaa, jos ei tupakoi.
Ryppyvoidetta - jos nyt voidaan sanoa, että onko semmoisia...
Jos iho tuntuu kuivalle ja kivistää tms., niin tarvitaan voidetta.
Silti ei tupakoimattoman naisenkaan iho -
rypyttä hautaan asti kestä.
Huomattavasti paljon rypyttömämpänä kuitenkin -
tupakoimattomat naiset elävät.
Joo, ja kun iho todella rypistyy, tulee sellainen pelottava ajatus, -
että ihohan on vain yksi rypistyvä elin.
Muutkin elimet luultavasti "rypistyvät" eli tulee sydänvikaa -
ja verenkiertohäiriöitä tupakasta. Se on vain merkki, -
että elimistössä on jotain vialla. Tupakointi lyhentää elämää n. 10 v.
Lähinnä sydäninfarkteja tulee ym. Kyllä tupakka meille aika riesa on.
Onneksi se on nyt aika paljon vähentynyt. - On.
Luultavasti uudet tuotteet, savuttomat runsasnikotiiniset tupakat -
voivat olla yhtä haitallisia, kenties haitallisempiakin.
Kun tupakoidaan, niin se savuhan on kyllä tämmöinen ihoakin...
Kun nikotiini joutuu elimistöön, se vaikuttaa meidän verisuoniimme.
Joo, kyllä. - Mutta tupakoidessa savu on kyllä -
myös eräällä tavalla ärsyttävä asia.
Eli kyllä kahta tietä -
ihon vanheneminen tapahtuu. - Tarkoititko tällä sitä, -
että jos entisajan konttorissa 9 10:stä tupakoi, se yksikin kärsi.
Kyllä. Passiivisesta tupakoinnista puhutaan hyvinkin paljon.
Tupakan ja muidenkin kuin ihon pahanlaatuisten kasvainten yhteys -
on ihan ehdottomasti todettu. - Joo.
Kyllä kai ainakin minä sanon rohkeasti, -
että tupakka on ihmisen terveyden vihollinen nro 1. - Varmasti se on.
Kuten sanottu, niin onneksi tupakointi on vähentynyt.
Siitä olen iloinen, että etenkin nuoret tytöt ovat vähentäneet.
Ne ovat oivaltaneet asian ja siitä voimme olla todella iloisia.
Miten ihoa voi suojata paitsi välttämällä ihon polttamista -
ja ylenpalttista auringonottoa? Onko suojavoiteista hyötyä?
Auringonsuojavoiteista on ehdottomasti hyötyä.
Hyvänlaatuisesta pahan- laatuisesta basalioomasta, -
tyvisolusyövästä jo puhuttiin.
Jos on basaliooma poistettu, se on kyllä merkki siitä, -
että henkilön oma, henkilökohtainen -
ihon säteilyn sietokynnys on ylittynyt.
Sen jälkeen ehdottomasti täytyy suojautua auringolta -
vaatteilla eli mekaanisin keinoin.
Ei me silti voida kesällä käyttää huppua -
ja kädet pitää olla vapaana jne.
Jotta iho voi syntetisoida D-vitamiinia, -
niin tarvitseehan meidän saada myös iholle aurinkoa, -
mutta aurinkosuojavoiteet ovat ehdottoman välttämättömiä.
Kuulemma kovassa auringon- paisteessa T-paidankin läpi ruskettuu.
Riippuu vähän T-paidan paksuudesta ja millaisesta langasta -
eli millaisesta tuotteesta on kyse.
Kyllä minun mielestäni, jos leikki- ikäisten kanssa lähtee etelään, -
niin pitkähihaiset T-paidat ja hatut on -
erittäin hyvä ottaa mukaan.
Meillähän on nyt näitä aurinko- suojavaatteitakin, -
joita voi käyttää. Ne ovat vaan vielä suhteellisen kalliita.
Kun tänä kesänä ostat lapselle aurinkosuojavaatteen, -
niin ensi kesänä se onkin jo liian pieni.
Kasvuvaraa niihin ei juuri voi ostaa.
Auringonsuojavaate olikin uusi mielenkiintoinen tieto.
Joo, niitä on markkinoilla. Valitettavasti vaan kalliita. - Joo.
Ja lierihattu on ehkä parempi kuin... - Lierihattu on tyylikäs -
herroilla ja naisilla myös. - Cowboy-look. - Niin, cowboy-look.
Tietysti vesillähän se tulee vielä voimakkaammin, kun se heijastuu.
Siellä tulisi suojata enemmän ja ehkä hangillakin pohjoisessa.
Kun menemme kevättä kohti pimeiden Pohjolan kuukausien jälkeen, -
ja on ihanaa päästä aurinkoisille maaliskuun hangille hiihtämään, -
niin aurinkosuojaus on ehdottomasti muistettava.
Olin Itävallassa Alpeilla ja kävi juuri näin.
Auringonpaiste oli erittäin voimakas ja sitten lumi ja viileä tuuli.
Illalla hotellissa huomasin, että on suurin piirtein kuplia iholla.
Näin se käy. Se on petollista. - Joo, sitä ei huomaa.
On hyvä huomioida esim. vesillä, ettei palamista aina huomaa.
Ja se on todella... - Erityisesti, kun vesiltä et...
Jos huomaat, voit yrittää mennä veneessä varjoon, -
mutta ei ehkä pääse. Seuraavaan rantaan on pitkä matka.
Aurinkosuojaus on ehdottomasti muistettava.
Kannattaako pahasti palaneelle iholle laittaa jotain voidetta?
Kyllä runsaasti vettä sisältävää perusvoidetta ehdottomasti.
Jos iho on esim. palanut punaiseksi, -
niin hydrokortisonivoide on ihan -
erittäin hyvä hoitokeino. - Joo.
2-3 kertaa/pv muutaman päivän ajan, niin palaminen rauhoittuu.
Tämä oli hyvä vinkki, että mietoa hydrokortisonivoidetta...
Joo, 1 %:n hydrokortisonivoidetta. - Saa ilman reseptiä. - Kyllä.
Millainen suojavoide kannattaa valita esim. Kanarialle/Thaimaahan?
Onko siinä joku kerroin, mitä voisi...
Suojavoiteissa on suoja- kerroin, joka tarkoittaa tätä.
Ajatellaan, että ihosi normaalisti alkaisi punehtua -
auringossa esim. 20 minuutissa -
ja suojakerroin on esim. 10.
Se tarkoittaisi, että saat olla 10 x 20 min. -
sen suojavoiteen kanssa auringossa.
Näin yksinkertaista ja helppoa se ei silti ole, -
koska aurinkosuojavoidetta pitää levittää riittävän paksu kerros.
Ja jos hikoilet tai uit, sitä täytyy lisätä. - Joo.
Jos on ollut ihokasvaimia, -
niin aurinkosuojavoidekerroin 50 on minusta välttämätön.
Jos on usein esimerkiksi palanut, -
niin 20:n tai jopa 30:n suoja- kerroin on välttämätön.
Aurinkosuojavoiteet suosittelisin ostamaan apteekista, -
koska apteekin aurinkosuojavoiteet ovat erilaisia -
kuin markettien aurinkosuojavoiteet.
Joo, jos se on tämmöinen testaamaton "mitä sattuu" -voide, -
niin sillä ei ehkä ole mitään virkaa. Tuo on tärkeää.
Ja sitten se uusitaan uinnin jälkeen ja riittävän hyvä kerroin.
Jos tiedät kokemuksesta, että ihosi palaa 15 - 20 minuutissa, -
niin valitset sen sitten oikein.
Meidän aurinkoasiatuntija- ihotautilääkärimme sanovat, -
että ennen klo 11:tä saa kulkea -
etelässäkin auringonpaisteessa - ja klo 15:n jälkeen.
Kuumimman ajan klo 11 - 15 -
voi käyttää muuhun mukavaan etelän lomalla. - Mennään syömään.
Syömään tai vähän päiväunille. Luetaan varjossa tms.
Tuo oli tärkeä tieto, että ennen klo 11:tä ja klo 15:n jälkeen.
Auringonotonkin voi ajoittaa noihin ajankohtiin.
Oli mukavaa, kun mainitsit päiväunen.
Sitä on yleensä tarjottu vauvoille, mutta olen nähnyt tutkimusta, -
että aikuisilla 15 - 20 min. tai jopa 1 h ei häiritse yöunta.
Sen sijaan se vähentää sydän- kohtausten määrää peräti 20 %.
Siis suositellaan. Ei huono juttu.
Turha pelätä päiväunia tai kokea niistä huonoa omatuntoa.
Uniasiahan on... En ole mikään asiantuntija, mutta muistan, -
että oli aivan ihanaa, kun... Ennen, jos ihminen nukkui paljon, -
niin minullekin varmaan sanottiin, että se on laiskuutta. - Joo.
Mutta nyt unihan on oikeastaan lääkettä.
Ja ihminen ei voi ehkä nukkua liikaa.
Toki poikkeustilanteita on, mutta normaalisti on ihan hyvä, -
että saamme hyvällä omallatunnolla nukkua silloin, kun väsyttää.
Joo, tämä on ilosanoma. Olen nähnyt tutkimuksen, -
missä myös jatkuvat unettomat yöt saattavat lisätä diabetesriskiä.
Sillä on enemmän vaikutuksia kuin mitä luullaankaan.
Hyvin mielenkiintoisia asioita.
Ja silmien lepuutus ihan päivälläkin, kun laittaa silmät kiinni, -
niin tekee hyvää hetkeksikin. Kiitos, Terttuliisa Ahokas -
tästä mielenkiintoisesta keskustelusta ja annista.
Nyt tiedämme paljon uusia asioita, miten ihon, -
suurimman elimemme kanssa pärjäämme. Kiitoksia. - Kiitoksia.
Meidät on kaikki luotu Jumalan kuviksi.
On tärkeää huolehtia terveydestään ja näin ennaltaehkäistä sairauksia.
Auta tukemalla tätä ohjelmaa.
Voit soittaa numeroon 0600-10077.
Puhelu maksaa noin 10 euroa ja olet tukemassa tätä toimintaa -
kaikkien meidän yhteiseksi parhaaksi.
Tekstitys: Tuula-Riitta Virrankare